ગોલ્ડન ગર્લ સરિતા ગાયકવાડે ભાસ્કરને કહ્યું હતું કે, “મારું હવે પછીનું લક્ષ્ય 2020નો ઓલમ્પિક છે. જેને કેન્દ્રમાં રાખીને મેં તૈયારીઓ શરૂ કરી દીધી છે.’ સરિતાએ રવિવારે નવસારીની ‘દિવ્ય ભાસ્કર’ બ્યૂરો ઓફિસની મુલાકાત લીધી હતી. તેણે વધુમાં કહ્યું હતું કે મારી જીતનું શ્રેય અનેકને ફાળે જાય છે, જેમાં મારા મમ્મી-પપ્પા ટોચ પર છે. રમતમાં આગળ જવા બાબતે તેમણે મને રોકવા-ટોકવાનું તો દૂર, સતત પ્રોત્સાહન જ આપ્યું છે. અન્ય મા-બાપાએ પણ પોતાના સંતાનોને આ જ રીતે પ્રોત્સાહિત કરવા જોઈએ.